คนไทยกำลังแสดงความ รักชาติ เพื่ออะไร และสู้กับใคร
คนไทยกำลังแสดงความ รักชาติ เพื่ออะไร และสู้กับใครนี่คือ คำถามหลักที่ผมต้องตอบชาวต่างชาติเสมอเวลาเกิดความไม่สงบในประเทศเนื่องจากขบวนการเคลื่อนไหวที่ปรากฏสู่สายตาโลกนั้น เต็มไปด้วย ธงชาติ พระบรมฉายาลักษณ์ และบางครั้งมีการอุ้มพระมาด้วยชาวต่างชาติจะเกิดความสงสัยทันทีว่านี่เป็นขบวนการ ชาตินิยม หรือไม่หากใช่ การเดินทางไปเที่ยว หรือทำงาน ลงทุนในเมืองไทยสำหรับชาวต่างชาติ ก็เป็นสิ่งที่น่าหวั่นในระดับหนึ่งแต่จนบัดนี้ เราได้พิสูจน์แล้วว่า การแสดงความรักชาติของคนไทย ไม่เกี่ยวกับการต่อต้าน ต่างชาติ แต่อย่างใดหลักๆ ง่ายๆ คือ เราแสดงความรักชาติโดยการชี้หน้าคนไทยที่คิดต่างว่า ไม่ไทย เรื่อยไปจนถึง การขับไล่ออกนอกประเทศ กันต่างหากจึงไม่แปลกที่ขบวนการเคลื่อนไหวทางการเมืองจึงมีลักษณะ หาทางลงไม่เจอ เพราะหาข้อเสนอที่เป็นรูปธรรมไม่ได้ในทางกลับกันขบวนการเคลื่อนไหวแนวชาตินิยมในโลกลาติน เช่น อเมริกาใต้ หรือ แคว้นคาร์ตาลุนญ่า ที่ข้าพเจ้ามาสิงอยู่ หากมีการเคลื่อนไหวเชิงชาตินิยมแล้วล่ะก็เป้าหมายหลักในการต่อต้าน คือ ทุนต่างชาติ และ คนต่างด้าว อย่างชัดเจน เนื่องจากความรู้สึกต่อต้านเกิดจาก การถูกขูดรีด และกดขี่ปกครองจากเจ้าอาณานิคมทางทหารในอดีต เรื่อยมาเป็น บรรษัทข้ามชาติ ในปัจจุบันดังนั้น หากการเคลื่อนไหวมีทิศทางในการปราบทุนสามานย์ เพื่อแสดง การรักชาติ ในระบบทุนนิยมโลกาภิวัตน์ปัจจุบัน จึงทำในลักษณะเสนอให้กำกับควบคุมบรรษัทข้ามชาติที่ขูดรีดคนทั้งชาติ และผลักภาระด้านสิ่งแวดล้อม แรงงาน ให้คนในชาติแบกอยู่ข้อเสนอที่ปรากฏ จึงอยู่ในรูปการเข้าไปกำกับกิจการที่เป็นบริการสาธารณะขั้นพื้นฐาน การเข้าไปจัดการสัดส่วนผู้ถือหุ้มในบรรษัท การดำเนินคดีที่บรรษัทขูดรีดสิทธิแรงงาน ทำลายสิ่งแวดล้อม และละเมิดสิทธิมนุษยชนต่างกับการรักชาติที่มากสุดทำได้แค่ไล่คนไทยด้วยกันออกนอกประเทศ ซึ่งเป็นไปไม่ได้ เนื่องจากบุคคลผู้มีสัญชาติจากการเกิดในรัฐใด ย่อมมีสิทธิในการอยู่รัฐนั้นไปจนตายข้อเสนอในการจัดการทุนสามานย์ คือ การบังคับใช้กฎหมายการแข่งขันทางการค้า กฎหมายสิ่งแวดล้อม และการละเมิดสิทธิมนุษยชนของบรรษัททั้งหลายครับหรือไม่กล้าเสนอ เพราะคนที่สนับสนุนขบวนการรักชาติเป็นเจ้าของบรรษัท เป็นพนักงาน ผู้ถือหุ้น หรือเป็นผู้บริโภค ซึ่งล้วนซื่อสัตย์ต่อบรรษัทและหวงแหนระบบทุนนิยมโลกาภิวัตน์อย่างสุดลิ่มทิ่มประตูต่างหาก
คนไทยกำลังแสดงความ รักชาติ เพื่ออะไร และสู้กับใครนี่คือ คำถามหลักที่ผมต้องตอบชาวต่างชาติเสมอเวลาเกิดความไม่สงบในประเทศเนื่องจากขบวนการเคลื่อนไหวที่ปรากฏสู่สายตาโลกนั้น เต็มไปด้วย ธงชาติ
ชาตินิยม,ทศพล ทรรศนกุลพันธ์,ทุนนิยม,ลาตินอเมริกา,โลกาภิวัตน์,ไทย